Diari Oficial de la Generalitat Valenciana


Sumari del DOGV 5611, del 02-10-2007 (2007/11920)

ORDE de 7 de setembre de 2007, del conseller d'Educació, per la qual es convoca la renovació de diferents tipus de beques i ajudes per al foment de la investigació científica i el desenrotllament tecnològic a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5611

Data del DOGV
:   02-10-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/11791


Data del document
:   07-09-2007

Organisme emissor
:   Conselleria d'Educació

Tipus de document
:   Ordre

Anàlisi jurídica

 Descriptors 

:   * assignació per estudis
    * projecte d'investigació
    * centre d'investigació
    * personal d'investigació
    * universitat
    * suport econòmic
    * investigació científica

ORDE de 7 de setembre de 2007, del conseller d'Educació, per la qual es convoca la renovació de diferents tipus de beques i ajudes per al foment de la investigació científica i el desenrotllament tecnològic a la Comunitat Valenciana. [2007/11371]  
La Llei 7/1997, de 9 de desembre, de la Generalitat, de Foment i Coordinació de la Investigació Científica i del Desenrotllament Tecnològic, establix el marc normatiu en què s'ha de desenrotllar l'actuació de la Generalitat en esta matèria i les finalitats essencials que han de perseguir estes activitats de foment i coordinació, incloent entre estes, específicament, les de millorar tecnològicament el sistema productiu valencià i promoure la difusió i l'aprofitament dels resultats obtinguts de la investigació.  
D'acord amb el que es disposa en la dita llei, el Programa 542.50 Investigació i Transferència Tecnològica, que s'inclou en els pressupostos de la Generalitat per a cada exercici, establix i dota un sistema d'ajudes a la investigació que té entre els seus objectius bàsics incrementar els recursos humans del sistema valencià d'I+D+i, i facilitar la formació, el perfeccionament, la intercomunicació del personal investigador i la difusió de la investigació, la millora del nivell d'excel·lència i l'enfortiment de la capacitat competitiva del sistema valencià d'I+D+i.  
Així mateix, el Decret 96/1998, de 6 de juliol, del Consell, per la qual es regulen l'organització de la funció informàtica, la utilització dels sistemes d'informació i el registre de fitxers informàtics en l'àmbit de l'administració de la Generalitat, el Decret 87/2002, de 30 de maig, pel qual es regula la utilització de la firma electrònica avançada en la Generalitat i el Decret 18/2004, de 13 de febrer, del Consell de la Generalitat, de creació del Registre Telemàtic i regulació de les notificacions telemàtiques de la Generalitat, establixen i regulen la utilització de mitjans telemàtics en les actuacions administratives, recollint expressament les ajudes que es convoquen en esta orde com a procediments i tràmits susceptibles de la tramitació a través del Registre Telemàtic de la Generalitat.  
Per tot això, fent ús de les atribucions que em conferixen l'article 28 de la Llei 5/1983, de 30 de desembre, del Consell i el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat.   
ORDENE  
Article 1  
Es convoca la renovació de les beques i ajudes que a continuació s'indiquen, i s'aproven les bases per les quals es regirà la seua concessió, que s'inclouen com a annexos de la present orde:  
1. Normes generals de procediment d'aplicació a tots els annexos de la present orde (annex I)  
2. Renovació de les beques i ajudes per a la formació de personal investigador de caràcter predoctoral (annex II)  
3. Renovació de les beques postdoctorals d'excel·lència per a estades en centres estrangers (annex III)  
4. Renovació de les beques per a la formació de personal tècnic de suport a la investigació (annex IV)  
5. Renovació de les ajudes per a la formació de personal tècnic de suport a la investigació (annex V)  
6. Renovació de les ajudes per a recolzar la contractació de doctors per part d'entitats amb finalitat investigadora (annex VI)  
7. Renovació d'ajudes per a projectes d'I+D+i (annex VII)  
8. Renovació d'ajudes per a estades de doctors en centres d'investigació d'excel·lència de la Comunitat Valenciana (annex VIII)  
9. Renovació de les ajudes per a la constitució d'una xarxa de grups i centres d'investigació per a atendre la demanda cientificotecnològica de les empreses de la Comunitat Valenciana (Xarxa Valenciana d'Investigació Vinculada, REVIV) (annex IX)  
Article 2. Finançament de la convocatòria  
Esta convocatòria arreplega accions a desenrotllar durant l'any 2008. Les concessions estaran condicionades a l'existència de crèdit adequat i suficient per a això en els pressupostos de la Generalitat per a l'any 2008. La convocatòria es finançarà a càrrec de les línies T4015 i T6531 del programa pressupostari 542.50 Investigació, Transferència Tecnològica i Suport a les Infraestructures, del pressupost de despeses de la Generalitat.  
En compliment del que preveu l'article 47.11 del Text Refós de la Llei d'Hisenda Pública, i d'acord amb el que establisca la Llei de Pressupostos de la Generalitat per a l'any 2008, per orde de la conselleria d'Educació es donarà publicitat a l'import global màxim destinat a la concessió de les ajudes previstes en la present disposició.  
El pagament anticipat serà possible si la Llei de Pressupostos de la Generalitat per a l'any 2008 així ho establix.  
DISPOSICIONS FINALS  
Primera  
Es faculta el director general de Política Científica perquè dicte les resolucions necessàries per a l'aplicació, desenrotllament i interpretació de la present orde, i es delega en ell la facultat per a resoldre la concessió o denegació de les beques i ajudes a què es referix esta convocatòria, l'autorització i disposició del crèdit, i la formulació de propostes de pagament d'estes, i la resta d'actes de gestió comptable per a l'execució de la resolució.  
Segona  
Les referències al director general d'Investigació i Transferència Tecnològica contingudes en les ordes de la conselleria d'Empresa, Universitat i Ciència de data 20 de juny de 2006 (DOGV núm. 5.292, de 30.06.2006), 11 d'octubre de 2006 (DOGV núm. 5.390, de 17.11.2006) i 14 de febrer de 2007 (DOCV núm. 5.456, de 22.02.2007), s'hauran d'entendre referides al director general de Política Científica, d'acord amb el que preveu el Reglament Orgànic i Funcional de la conselleria d'Educació aprovat pel Decret 118/2007 de 27 de juliol.  
Tercera  
La present orde produirà efectes des de l'endemà de la seua publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la publicació de la present orde en el Diari Oficial de la Comunitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació de la present orde en el Diari Oficial de la Comunitat Valenciana.  
València, 7 de setembre de 2007  
El conseller d'Educació,  
ALEJANDRO FONT DE MORA TURÓN  
ANNEX I  
Normes generals de procediment d'aplicació  
a tots els annexos de la present orde  
1. Objecte i àmbit de la convocatòria  
L'objecte de la present convocatòria és regular el procediment de concessió, en règim de publicitat, objectivitat i concurrència competitiva, dels diferents tipus de beques i ajudes que s'especifiquen en els annexos corresponents.  
2. Sol·licituds   
1. Els models d'impresos normalitzats (sol·licituds i la resta de documentació) estaran disponibles en la següent adreça d'Internet: http://www.edu.gva.es  
2. Les sol·licituds s'adequaran als models normalitzats i s'ompliran utilitzant els mitjans telemàtics que es faciliten. Els sol·licitants que no utilitzen la firma electrònica avançada hauran d'imprimir les pàgines preceptives resultants de l'ús de mitjans telemàtics i les presentaran, una vegada omplides amb les corresponents firmes originals en qualsevol dels llocs previstos en la Llei 30 /1992, de 26 de novembre, modificada per la Llei 4/99 de Règim Jurídic de les Administracions Públiques i Procediment Administratiu Comú.  
3. La presentació de la sol·licitud comportarà, excepte denegació expressa del sol·licitant, l'autorització a l'òrgan gestor per a demanar els certificats a emetre per l'Agència Estatal d'Administració Tributària, per la Tresoreria General de la Seguretat Social i per la conselleria d'Economia, Hisenda i Ocupació que acrediten el compliment pel sol·licitant de les seues obligacions tributàries i amb la Seguretat Social, en els termes establits en l'Orde de 30 de maig de 1996, de la conselleria d'Economia i Hisenda, i en els articles 18 i 19 del Reial Decret 887/2007, de 21 de juliol, pel qual s'aprova el Reglament de la Llei General de Subvencions.  
En cas de denegació expressa del sol·licitant, este acreditarà el compliment de les obligacions tributàries i amb la Seguretat Social per mitjà de l'aportació dels certificats corresponents.  
4. La sol·licitud s'acompanyarà d'una declaració responsable del sol·licitant, o si és el cas, del representant legal de l'entitat de no estar incurs en les prohibicions previstes en l'article 13 de la Llei 38/2003 General de Subvencions, amb expressa menció de trobar-se al corrent en el pagament d'obligacions per reintegrament de subvencions.  
5. La fitxa de manteniment de tercers amb les dades de domiciliació bancària la presentaran els sol·licitants que resulten beneficiaris en les corresponents resolucions, una vegada dictades estes, en aquells casos en què siga necessari.  
6. En el cas d'entitats privades, llevat que la documentació ja es trobe en poder de l'administració actuant, a l'imprés de sol·licitud s'adjuntarà la còpia dels estatuts o la documentació acreditativa de la constitució de l'entitat sol·licitant, i còpia del document acreditatiu de la representació legal de la persona que dóna conformitat a la sol·licitud en nom de l'entitat sol·licitant, així com la fotocòpia del seu DNI (en el cas de no utilitzar la via de presentació telemàtica amb firma electrònica avançada). D'altra banda, estes entitats hauran d'acreditar el compliment de la normativa sobre integració laboral de persones amb discapacitat o, si és el cas, l'exempció de la dita obligació, segons el que preveu l'article 7 de la Llei 11/2003, de 10 d'abril, sobre l'Estatut de les Persones amb Discapacitat.  
7. Només s'admetrà una sol·licitud per persona o investigador principal (en el cas que la beneficiària siga una entitat o persona jurídica) sol·licitant per a cada una de les ajudes i beques establides en els annexos de la present orde, llevat que en estes s'especifique una altra cosa.  
3. Termini de presentació  
El termini de presentació de sol·licituds s'establix en l'annex corresponent.  
4. Instrucció del procediment  
1. L'òrgan encarregat de la instrucció del procediment serà la Direcció General de Política Científica que, d'ofici, acordarà totes les actuacions necessàries per a la determinació, coneixement i comprovació de les dades en virtut de les quals ha de pronunciar-se la resolució.  
2. Si la documentació aportada és incompleta o presenta errors esmenables seran requerides, per mitjà d'anunci en el servidor d'informació de la conselleria (http://www.edu.gva.es) i en el tauler d'anuncis de la Direcció General de Política Científica (Av. Campanar, 32 de València), les entitats o persones sol·licitants perquè, en el termini de 10 dies esmenen la falta o adjunten els documents preceptius, amb advertència que si no ho fan, es considerarà que desistixen de la seua sol·licitud, d'acord amb el que establix l'article 71 de la Llei de Règim Jurídic de les Administracions Públiques i del Procediment Administratiu Comú i amb els efectes previstos en l'article 42.1 de l'esmentada llei. Addicionalment, també podrà comunicar-se la dita incidència per correu electrònic.   
3. Les ajudes i beques objecte de regulació en esta orde no establiran cap vinculació, laboral o administrativa, entre els beneficiaris i la Generalitat.  
5. Avaluació  
Quan la naturalesa de les ajudes ho requerisca, la Direcció General de Política Científica podrà demanar l'assessorament de l'Agència Nacional d'Avaluació i Prospectiva (ANEP) i/o Agència Valenciana d'Avaluació i Prospectiva i/o d'experts designats pel director general de Política Científica.  
D'acord amb l'article 47.6 del Text Refós de la Llei d'Hisenda Pública de la Generalitat un òrgan col·legiat compost per un nombre imparell de membres no inferior a tres, designats pel director general de Política Científica, elevarà al director general de Política Científica la corresponent proposta de resolució, en el termini màxim de quinze dies des de la seua constitució.  
6. Selecció i resolució  
1. En les convocatòries previstes en els annexos VII i IX s'aplicarà el que disposa l'article 27 de la Llei 38/2003, General de Subvencions: quan l'import de la proposta de resolució provisional siga inferior al que figura en la sol·licitud presentada, s'instarà el beneficiari a reformular la seua sol·licitud per a ajustar els compromisos i condicions a la subvenció que s'atorga. La reformulació haurà de realitzar-se en el termini màxim de deu dies des de la notificació de la proposta de resolució provisional. Si el beneficiari no realitza la reformulació en el termini assenyalat, es considerarà que ha desistit de la seua sol·licitud de subvenció.  
2. Vista la proposta formulada per l'òrgan col·legiat previst en la base anterior, la concessió o denegació de la renovació de les beques i ajudes s'acordarà per resolució del director general de Política Científica, per delegació del conseller d'Educació. La resolució del procediment es notificarà als interessats d'acord amb el que preveu l'article 58 i següents de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú per mitjà de la publicació en la pàgina web i en el tauler d'anuncis abans mencionats. Esta publicació substituirà a la notificació de conformitat amb el que preveu l'article 59.6.b) d'esta llei. A l'efecte del que disposa l'article 18 de la Llei General de Subvencions, la resolució es publicarà també en el Diari Oficial de la Comunitat Valenciana.  
3. El termini màxim per a resoldre les sol·licituds presentades i per a la concessió de les ajudes i beques que s'establixen en la present convocatòria serà de sis mesos a partir de la data de publicació de l'orde en el Diari Oficial de la Comunitat Valenciana. El còmput d'este termini s'interromprà durant el termini requerit per a l'esmena i millora de sol·licitud per l'interessat. Transcorregut el dit termini sense que haja recaigut una resolució es considerarà desestimada la sol·licitud de concessió d'ajuda, en els termes que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
4. L'import de les beques i ajudes regulades en esta orde en cap cas podrà ser d'una quantia tal que, aïlladament o en concurrència amb subvencions i ajudes atorgades per altres administracions o ens públics o privats, de qualsevol nacionalitat, supere el cost de l'activitat que ha de desenrotllar el beneficiari. En este cas, quan la subvenció principal siga la de la Generalitat, correspondrà el reintegrament de l'excés obtingut sobre el cost de l'activitat exercida.  
7. Obligacions dels beneficiaris  
1. Els beneficiaris estaran subjectes a les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 14 de la Llei 38/2003, de 17 de novembre General de Subvencions, en relació amb l'article 47 de la Llei d'Hisenda Pública de la Generalitat.  
2. Els beneficiaris estaran obligats a realitzar les activitats subvencionades en els termes de la resolució de concessió, i a justificar la seua realització en els terminis establits.  
3. En particular, els beneficiaris estaran obligats a:  
a) Realitzar l'activitat que fonamente la concessió de la subvenció en les dates compreses entre l'1 de gener i el 31 de desembre de 2008. Qualsevol canvi que s'introduïsca en les condicions de realització de l'activitat s'haurà de comunicar a la Direcció General de Política Científica, per a la seua autorització o denegació, si és procedent.  
b) Acreditar, davant de la Direcció General de Política Científica la realització de l'activitat o l'adopció del comportament, i també el compliment dels requisits i les condicions que determinen la concessió o gaudi de l'ajuda o beca.  
c) Facilitar les actuacions de control financer que corresponen a la Intervenció General de la Generalitat, i altres òrgans de control de les institucions autonòmiques, en relació amb les subvencions concedides.   
d) Comunicar a la Direcció General de Política Científica l'obtenció de subvencions o ajudes per a la mateixa finalitat, procedents de qualsevol administració o ens públic o privat de qualsevol nacionalitat, així com la utilització de fons propis, a l'efecte del que disposa l'article 30.4 de la Llei General de Subvencions, per mitjà de la presentació d'una relació detallada amb indicació d'import i procedència.  
e) Reintegrar, quan corresponga segons el que preveu l'article 37 de la Llei 38/2003, de 17 de novembre, General de Subvencions, i en el termini legalment establit, els imports corresponents a les beques i ajudes concedides, i remetre una còpia del document acreditatiu del reintegrament a la Direcció General de Política Científica. En este últim cas el reintegrament identificarà necessàriament, amb claredat, la persona o entitat beneficiària i la denominació de la beca o projecte per al qual es va atorgar l'ajuda. No podran concedir-se altres beques i ajudes a la persona o entitat beneficiària en el mateix exercici ni en exercicis posteriors, fins que no s'haja procedit al reintegrament.  
f) Quan les entitats beneficiàries hagen d'aportar, d'acord amb la legislació que els siga aplicable, garanties per a la bestreta de subvencions, la garantia consistirà en aval bancari per un import igual a la quantitat anticipada.   
g) Fer constar en les memòries anuals que es redacten, així com en els treballs i activitats realitzats, el patrocini de la Generalitat.  
h) Destinar els béns al fi concret per al qual es va concedir la subvenció durant un període no inferior a 5 anys en el cas de béns inscriptibles en un registre públic, ni a 2 anys per a la resta de béns inventariables.  
8. Despeses subvencionables  
Les ajudes i beques previstes en esta convocatòria tindran caràcter de subvenció i compliran el que disposa l'article 31 de la Llei 38/2003, de 17 de novembre, General de Subvencions. En cap cas seran subvencionables les despeses excloses en el dit article. En este sentit, els tributs són despeses subvencionables quan el beneficiari de la subvenció els abona efectivament. En cap cas es consideren despeses subvencionables els impostos indirectes quan siguen susceptibles de recuperació o compensació, ni els impostos personals sobre la renda.  
9. Seguiment i control de les actuacions  
1. El director general de Política Científica, establirà els procediments adequats per a això, i designarà, si és el cas, els òrgans, comissions o experts que considere necessaris per a realitzar les oportunes actuacions de seguiment i comprovació de l'aplicació de l'ajuda.  
2. Tota alteració de les condicions tingudes en compte per a la concessió, o, si és el cas, l'obtenció després de la presentació de la sol·licitud d'altres ajudes públiques o privades que, en el seu conjunt, superen el cost de l'activitat, podran donar lloc a la modificació de la resolució de concessió o minoració de la subvenció concedida.   
3. L'incompliment total o parcial dels requisits i obligacions establits en la present orde i la resta de normes aplicables, així com de les condicions que si és el cas s'establisquen en la corresponent resolució de concessió comportarà, amb audiència prèvia de la persona interessada:  
a) Deixar sense efecte la subvenció concedida o minorar-la, en cas d'incompliment parcial de l'actuació o justificació per quanties inferiors.  
b) En el cas que s'haja produït el cobrament anticipat, reintegrament total o parcial de l'ajuda concedida, junt amb els interessos de demora corresponents, d'acord amb el que disposa l'article 47 de la Llei d'Hisenda Pública de la Generalitat.   
En particular, seran causes d'incompliment les següents:  
a) Incompliment de l'obligació de justificació en els termes establits o la justificació insuficient d'esta.  
b) Incompliment de la finalitat per a la qual va ser concedida la beca o ajuda.  
c) Quan resulte acreditada, a través del seguiment que de les accions subvencionades efectue la Direcció General de Política Científica, la inadequació de la despesa efectivament realitzada a la proposada i adjudicada.  
4. Quan en l'exercici de les funcions d'inspecció o control, es deduïsquen indicis de la incorrecta obtenció, gaudi o destinació de l'ajuda percebuda, els agents encarregats de les dites funcions podran acordar la retenció de les factures, documents equivalents o substitutius i de qualsevol altre document relatiu a les operacions en què es manifesten els dits indicis.  
10. Justificació de les ajudes   
1. Els beneficiaris d'estes beques i ajudes, de conformitat amb el que disposa l'article 14 de la Llei de Subvencions, hauran d'acreditar la realització de l'activitat d'investigació i el compliment de la finalitat que determine la concessió i gaudi de la subvenció.  
2. Sense perjuí del que disposen els successius annexos, així com de les instruccions que puga dictar el director general de Política Científica, els beneficiaris estaran obligats a presentar, en el termini establit en l'apartat 3 d'este punt, la següent documentació com a justificació del pagament de les ajudes rebudes:  
a) Les universitats públiques valencianes, el Consell Superior d'Investigacions Científiques i les entitats previstes en els articles 64 i 65 de la Llei d'Hisenda Pública de la Generalitat justificaran les ajudes per mitjà d'un certificat expedit per l'òrgan competent on s'expresse que l'ajuda concedida ha sigut degudament registrada en la comptabilitat de l'entitat; que els fons s'han destinat a realitzar l'activitat per a la qual van ser concedits i que la documentació original acreditativa de la despesa realitzada i efectivament pagada es troba en les dependències d'esta, a disposició de la Direcció General de Política Científica, de la Intervenció General de la Generalitat i de la Sindicatura de Comptes, caldrà adjuntar una relació detallada de les despeses realitzades en les actuacions recolzades per esta subvenció, amb indicació de cada una de les despeses produïdes, amb identificació del creditor i del document, el seu import, data d'emissió i data de pagament.  
b) Les restants entitats públiques o privades, junt amb l'esmentada relació, hauran de presentar els originals o còpies compulsades dels justificants de les despeses realitzades (factures i la resta de documents de valor probatori equivalent amb validesa en el tràfic jurídic mercantil o amb eficàcia administrativa) i efectivament pagades (transferències, rebuts, etc.) com a conseqüència de les actuacions recolzades per esta subvenció, a nom de l'entitat beneficiària, expedits d'acord amb la normativa vigent. Per a la justificació de les despeses de personal realitzades es presentaran les còpies dels contractes i de les nòmines, acompanyades dels butlletins de cotització TC1 i TC2 del personal contractat, i com a justificants de pagament efectiu es considerarà suficient el rebut del contractat, firmat i amb data, per la totalitat dels pagaments que s'hagen realitzat dins del període computable, o bé, podran presentar-se els justificants bancaris de l'eixida de fons.  
c) Aportar una declaració responsable acreditativa del compliment de les obligacions establides en la Llei 38/2003, de 17 de novembre, General de Subvencions, amb expressa menció de trobar-se al corrent en el pagament d'obligacions per reintegrament de subvencions. Si concorre el supòsit previst en l'apartat 3 de l'article 31 de la Llei 38/2003, de 17 de novembre, General de Subvencions s'hauran de presentar les ofertes sol·licitades. Quan l'elecció no recaiga en l'oferta econòmica més avantatjosa, s'haurà de justificar l'elecció.  
d) En el cas que el beneficiari haja denegat expressament el seu consentiment perquè la conselleria obtinga directament els corresponents certificats telemàtics, caldrà acreditar que es troba al corrent de les seues obligacions tributàries i amb la seguretat social, sempre que els certificats inicialment presentats hagen sobrepassat els sis mesos de validesa.  
3. El termini per a la presentació de les justificacions acabarà el 31 de gener de 2009 en el cas de pagament anticipat i el 15 de desembre de 2008 en la resta de casos, llevat que es fixe un termini distint en la resolució de concessió.  
11. Cessió de dades   
La participació en la present convocatòria implicarà l'acceptació de la cessió, a favor de les administracions públiques, de les dades contingudes tant en la sol·licitud presentada com, si és el cas, en la resolució de concessió, a efectes estadístics, d'avaluació i seguiment.  
12. Principis que han de respectar els grups d'investigació  
1. Els projectes hauran de respectar els principis fonamentals establits en la Declaració d'Hèlsinki (Assemblea Mèdica Mundial), en el Conveni del Consell d'Europa relatiu als drets humans i la biomedicina, en la Declaració Universal de la UNESCO sobre el genoma humà i els drets humans, així com els requisits establits en la legislació espanyola en l'àmbit de la investigació biomèdica, la protecció de dades i la bioètica.  
2. Els projectes que impliquen la investigació en humans o la utilització de mostres d'origen humà hauran de disposar de la preceptiva autorització emesa pel comité d'Ètica corresponent, constituït d'acord amb la normativa legal vigent. L'autorització haurà de ser expedida pel president o el secretari del dit Comité, i s'hi farà constar la referència a l'acta de la sessió en què es va prendre l'acord.  
3. Els projectes que impliquen experimentació animal hauran d'atindre's al que disposa la normativa vigent i en particular el Reial Decret 1.201/2005 sobre protecció dels animals utilitzats per a experimentació i altres fins científics.  
4. Els projectes que impliquen la utilització d'organismes modificats genèticament hauran d'atindre's al que disposa la Llei 9/2003, de 25 d'abril, sobre la Utilització Confinada, Alliberament Voluntari i Comercialització d'Organismes Modificats Genèticament, i el Reglament que ho desenrotlla.  
13. Responsabilitats   
La Generalitat no és responsable de l'actuació del personal investigador beneficiari de les ajudes, ni pels danys i els perjuís que puguen sobrevindre, sempre que els dits danys o perjuís siguen imputables a este.  
14. Normes supletòries  
En el que no s'ha previst en les presents bases caldrà ajustar-se al que disposen les normes que s'apliquen, i en especial a les següents:  
a) La Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
b) El Text Refós de la Llei d'Hisenda Pública de la Generalitat aprovat per Decret Legislatiu de 26 de juny de 1991.  
c) La Llei de Pressupostos de la Generalitat per a l'exercici a què corresponen les ajudes.  
d) La Llei 38/2003, de 17 de novembre, General de Subvencions i el Reial Decret 887/2007, de 21 de juliol, pel qual s'aprova el Reglament de la Llei General de Subvencions.  
e) El Decret 108/1992, de 6 de juliol, del Govern Valencià, pel qual es regula la concessió de beques.  
f) El Reial Decret 63/2006, de 27 de gener, pel qual s'aprova l'Estatut del personal investigador en formació.  
ANNEX II  
Renovació de les beques i ajudes per a la formació   
de personal investigador de caràcter predoctoral  
1. Objecte  
L'objecte de la present convocatòria és la renovació de les beques i ajudes destinades a la formació predoctoral d'aquelles persones que han obtingut una beca o ajuda a l'empara de les ordes de la conselleria d'Empresa, Universitat i Ciència de 20 de juny de 2006 i 13 de juliol de 2005, i si és el cas, en convocatòries anteriors.  
2. Fases de l'ajuda  
1. Primera fase: Beques predoctorals a persones físiques durant un període de dos anys, per a l'obtenció del Diploma d'Estudis Avançats (DEA) o document administratiu que el substituïsca d'acord amb la nova estructura d'ensenyances adaptada a l'Espai Europeu d'Educació Superior.  
2. Segona fase: Ajudes a les universitats públiques valencianes, organismes públics d'investigació amb personalitat jurídica pròpia i les entitats públiques o privades amb finalitat investigadora legal o estatutària i personalitat jurídica pròpia, i que no tinguen ànim de lucre, radicats a la Comunitat Valenciana, per a la contractació laboral dels beneficiaris de les beques de la primera fase. Les entitats beneficiàries formalitzaran amb els mencionats becaris un contracte laboral en pràctiques dels previstos en l'article 11.1 del Text Refós de l'Estatut dels Treballadors, aprovat per Reial Decret Legislatiu 1/1995, de 24 de març, i la seua normativa de desplegament.  
3. Requisits dels sol·licitants de les ajudes de la segona fase  
Podran optar a estes ajudes les universitats i altres entitats públiques o privades d'investigació amb personalitat jurídica pròpia que no tinguen finalitat de lucre i estiguen radicades a la Comunitat Valenciana, per a finançar la contractació del personal investigador en formació de beca de la Generalitat que havent superat el període de beca haguera obtingut el DEA o document administratiu que el substituïsca.  
4. Duració de les ajudes  
1. Primera fase: En aquells supòsits en què el becari haja obtingut el DEA amb anterioritat a la finalització dels dos primers anys de beca, no serà procedent la contractació laboral o fase de contracte fins que complete el període màxim de 24 mesos.  
Si al terme del període de beca el beneficiari no complix amb els requisits per a formalitzar el contracte en pràctiques tindrà un període de 6 mesos com a màxim per a acreditar-los i durant este període no percebrà cap de les dotacions de l'ajuda. Este període no serà recuperable en la fase de contracte. Si al terme d'este no acredita els requisits per a poder ser contractat, perdrà els drets a la continuïtat de l'ajuda.  
2. Segona fase: Les ajudes per a la realització de contractes als becaris que hagen completat 24 mesos de beca i estiguen en possessió del DEA o document administratiu que el substituïsca, s'adjudicaran pel període que determine la resolució de concessió, i finalitzaran com a màxim el 31 de desembre de 2008. Les ajudes es podran prorrogar en els successius exercicis pressupostaris, fins a completar un període màxim de 24 mesos.   
Amb caràcter excepcional, i sempre que s'hagen complit els dos anys de beca, el centre d'adscripció del personal investigador en formació podrà subscriure un contracte sense que el becari haja obtingut el DEA o document equivalent, sempre que la seua activitat científica siga avaluada positivament per la Comissió Nacional de l'Activitat Investigadora.  
5. Dotació de les ajudes  
La dotació d'estes beques serà la prevista en l'Orde de 20 de juny de 2006, del conseller d'Empresa, Universitat i Ciència, per la qual es convoquen diferents tipus de beques i ajudes per al foment de la investigació científica i el desenrotllament tecnològic a la Comunitat Valenciana.  
6. Renovacions  
1. Renovacions de les beques i ajudes de les mateixes característiques concedides a l'empara de convocatòries anteriors:  
1.1 Personal investigador en formació que va adquirir la seua condició de becari a l'empara de l'Orde de 20 de juny de 2006. Les beques es renovaran per un període de 12 mesos. Requisits: hauran de presentar un imprés normalitzat de sol·licitud al qual s'adjuntarà la documentació següent:  
a) Un informe del becari sobre el treball d'investigació realitzat i els resultats obtinguts que incloga el pla de treball del període per al qual es demana la renovació   
b) Un informe del director de la tesi que avalue el treball realitzat i la necessitat de renovació  
c) Declaració responsable de continuar reunint els requisits previstos en la seua orde de convocatòria   
Termini: el termini de presentació de la sol·licitud per a la renovació serà de l'1 al 30 de novembre de 2007.  
1.2 Personal investigador en formació que va adquirir la seua condició de becari a l'empara de l'Orde de 13 de juliol de 2005: sol·licitaran la renovació de la beca fins a completar el període màxim de 24 mesos. Requisits: hauran de presentar un imprés normalitzat de sol·licitud al qual s'adjuntarà la documentació següent:  
a) Un informe del becari sobre el treball d'investigació realitzat i els resultats obtinguts que incloga el pla de treball del període per al qual es demana la renovació   
b) Un informe del director de la tesi que avalue el treball realitzat i la necessitat renovació  
c) Declaració responsable de continuar reunint els requisits previstos en la seua Orde de convocatòria   
Termini: el termini de presentació de la sol·licitud per a la renovació serà de l'1 al 30 de novembre de 2007.  
1.3 Personal investigador en formació que va adquirir la seua condició de becari a l'empara de l'Orde de 13 de juliol de 2005. Accés a la segona fase de les ajudes previstes en la dita orde: les universitats i altres entitats públiques o privades d'investigació amb personalitat jurídica pròpia que no tinguen finalitat de lucre i estiguen radicades a la Comunitat Valenciana, a les quals estan adscrites els becaris, sol·licitaran l'ajuda per a la seua contractació per mitjà de la presentació de l'imprés de sol·licitud que anirà acompanyat de la documentació següent:  
a) Fotocòpia del certificat d'haver obtingut el DEA o equivalent.  
b) Un informe del personal investigador en formació sobre el treball d'investigació realitzat i els resultats obtinguts que incloga el pla de treball del període per al qual es demana la renovació.  
c) informe dels directors de tesi relativa a la labor desenrotllada pels becaris per als quals se sol·licita l'ajuda per a la seua contractació, durant el període de la beca.  
d) títol o certificat acadèmic en què conste la titulació degudament homologada, en el cas que no s'haja aportat amb anterioritat.  
e) Si és el cas, permís de treball.  
f) Declaració responsable del personal investigador de continuar mantenint els requisits exigits en la primera fase.  
Termini: la sol·licitud es presentarà per les entitats beneficiàries un mes abans que el personal investigador en formació finalitze el període de 24 mesos de la primera fase de les ajudes  
1.4 Renovació de les ajudes per a la contractació de personal investigador en formació concedides a l'empara d'anteriors convocatòries. Les ajudes es renovaran per període d'un any, fins a aconseguir un màxim de 24 mesos, tenint en compte el període total de gaudi de 48 mesos d'ambdós fases de l'ajuda. Requisits: les entitats beneficiàries hauran de presentar un imprés normalitzat de sol·licitud al qual s'adjuntarà la documentació següent:  
a) Un informe del personal investigador en formació sobre el treball d'investigació realitzat i els resultats obtinguts que incloga el pla de treball del període per al qual es demana la renovació   
b) Un informe del director de la tesi que avalue el treball realitzat i la necessitat renovació  
c) Declaració responsable de continuar reunint els requisits previstos en la seua orde de convocatòria  
d) Si és el cas, permís de treball.  
Termini: el termini de presentació de la sol·licitud per a la renovació serà de l'1 al 30 de novembre de 2007.  
1.5 El personal investigador en formació de la Generalitat que en virtut de l'Orde de 13 de juliol de 2005 havia de passar a la condició de personal investigador en formació de contracte, i que no haja formalitzat el contracte laboral amb les entitats beneficiàries per causes no atribuïbles al dit personal, podrà sol·licitar amb caràcter excepcional la pròrroga de la beca durant l'exercici 2008 fins a completar un període màxim de 48 mesos. Requisits: hauran de presentar un imprés de sol·licitud al qual s'adjuntarà la documentació següent:  
a) Un informe del becari sobre el treball d'investigació realitzat i els resultats obtinguts que incloga el pla de treball del període per al qual es demana la renovació   
b) Un informe del director de la tesi que avalue el treball realitzat i la necessitat renovació  
c) Declaració responsable de continuar reunint els requisits previstos en l'Orde per mitjà de la qual van adquirir la seua condició de becaris.  
Termini: el termini de presentació de la sol·licitud per a la renovació serà de l'1 al 30 de novembre de 2007.  
2. El personal investigador en formació de la Generalitat que va accedir a la segona fase de les ajudes (contractes) sense haver esgotat el període màxim de 24 mesos previst per a la primera fase de les ajudes (beques), no tindrà dret a recuperar en la segona fase el període de beca no gaudit.  
7. Obligacions  
1. El personal investigador en formació estarà obligat a:  
a) Realitzar les activitats i complir els objectius previstos en els seus programes de formació i especialització en la investigació amb aprofitament, atenint-se a les normes de funcionament de l'organisme o institució en què desenrotlle les seues activitats.  
b) El personal investigador en formació de beca assumirà les obligacions que els corresponguen per raó de la seua inclusió en el Règim General de la Seguretat Social, d'acord amb el Reial Decret 63/2006, de 27 de gener. El personal investigador en formació de contracte assumirà les obligacions derivades del seu contracte de treball.  
c) Presentar en la Direcció General de Política Científica, en el termini d'un mes des de la finalització de la beca o el contracte, independentment de la causa que motive la finalització, una memòria de tot el treball realitzat en el període global subvencionat i un exemplar de totes les publicacions, articles i treballs que es puguen derivar del dit treball i els resultats obtinguts.  
d) Comunicar a la Direcció General de Política Científica la lectura i defensa de la tesi doctoral en el termini d'un mes des que es produïsca, havent de presentar en el dit termini, una còpia del resguard de la sol·licitud del títol de doctor. Igualment podran sol·licitar a la Direcció General de Política Científica, en el termini d'un mes des de la lectura i defensa de la tesi doctoral continuar gaudint del contracte fins al màxim del període concedit. La dita sol·licitud s'acompanyarà de la documentació següent:  
Informe específic del treball a realitzar en el dit període.  
Informe del director o directora del treball de tesi, sobre la conveniència del treball a realitzar i de l'ampliació del període.  
e) Per a qualsevol canvi de projecte d'investigació, de director o de grup, haurà de sol·licitar-se autorització per escrit a la Direcció General de Política Científica.  
El director general de Política Científica, a la vista de la documentació aportada, resoldrà l'autorització o no del canvi proposat.  
2. Les entitats receptores dels becaris justificaran la dotació addicional prevista d'acord amb les normes generals de procediment, en els termes i el termini assenyalats en la resolució de concessió, que seran com a màxim els previstos en la base 10 de l'annex I.  
3. Les entitats beneficiàries de la segona fase de les ajudes tindran les obligacions següents:  
a) Formalitzar els contractes previstos en esta convocatòria, en el termini indicat en la resolució de concessió.  
b) Vetlar per l'adequat desenrotllament del programa de formació  
c) Comunicar a la Direcció General de Política Científica les renúncies que es produïsquen dins del termini de tres dies a partir del moment en què es produïsquen.  
d) Justificar la subvenció d'acord amb les normes generals de procediment, en els termes i el termini assenyalats en la resolució de concessió, que seran com a màxim els assenyalats en la base 10 de l'annex I.  
Les entitats beneficiàries podran autoritzar l'ajornament de la contractació del personal investigador en formació a sol·licitud d'este, per raons justificades, amb la conformitat del director o directora del projecte, per un període no superior a tres mesos des de la data indicada en la resolució de concessió, comunicant-ho a la Direcció General de Política Científica per a la seua aprovació. El dit període es considera no recuperable.  
ANNEX III  
Renovació de les beques postdoctorals d'excel·lència   
per a estades en centres estrangers  
1. Finalitat de la convocatòria  
Les renovacions de les beques postdoctorals d'excel·lència per a estades en centres estrangers concedides a l'empara de l'Orde de 13 de juliol de 2005, pels mesos que resten fins a completar el període màxim previst de 2 anys.  
2. Requisits  
Les renovacions estaran condicionades al compliment de tots els requisits exigits en l'esmentada convocatòria, i especialment de les obligacions del becari en la realització del treball.  
La persona interessada haurà de presentar un imprés normalitzat de sol·licitud de renovació al qual s'adjuntarà la documentació següent:  
a) Un informe del becari o becària sobre el treball d'investigació realitzat i els resultats obtinguts durant l'últim any de la beca.  
b) El pla de treball de l'any per al qual es demana la renovació.  
c) Un informe del responsable del projecte d'investigació que avalue el treball realitzat pel becari o becària i la necessitat la renovació sol·licitada.  
d) Declaració responsable de continuar reunint els requisits previstos en la seua orde de convocatòria.  
3. Termini: el termini de presentació de la sol·licitud de renovació serà de l'1 al 30 de novembre de 2007.  
4. Quantia de les beques   
La dotació d'estes beques serà la prevista en l'Orde de 13 de juliol de 2005, del conseller d'Empresa, Universitat i Ciència, per la qual es convoquen diferents tipus de beques i ajudes per al foment de la investigació científica i el desenrotllament tecnològic a la Comunitat Valenciana.  
ANNEX IV  
Renovació de les beques per a la formació   
de personal tècnic de suport a la investigació  
1. Finalitat de la convocatòria  
La renovació de les beques de formació de personal qualificat de suport tècnic concedides a l'empara de l'Orde de 20 de juny de 2006, pels mesos que resten fins a completar el període màxim de 24 mesos.  
2. Dotació de la beca  
La dotació d'estes beques serà la prevista en l'Orde de 20 de juny de 2006, del conseller d'Empresa, Universitat i Ciència, per la qual es convoquen diferents tipus de beques i ajudes per al foment de la investigació científica i el desenrotllament tecnològic a la Comunitat Valenciana.  
3. Renovacions  
El director general de Política Científica resoldrà les renovacions anuals de les beques de les mateixes característiques concedides a l'empara de convocatòries anteriors. La renovació estarà condicionada a l'existència de crèdit adequat i suficient en el corresponent exercici pressupostari.  
4. Requisits: les renovacions estaran condicionades al compliment de tots els requisits exigits en la corresponent convocatòria. La persona interessada haurà de presentar un imprés normalitzat de sol·licitud de renovació, que s'acompanyarà de la documentació següent:  
a) Un informe del becari sobre el treball d'investigació realitzat i els resultats obtinguts que incloga el pla de treball per a l'any que es demana la renovació.  
b) Un informe del responsable de la pràctica formativa o responsable del departament d'adscripció que avalue el treball realitzat i la necessitat la renovació.  
c) Declaració responsable de continuar reunint els requisits previstos en la corresponent convocatòria.  
5. Termini: el termini de presentació de la sol·licitud de renovació per a les beques de les mateixes característiques concedides a l'empara de convocatòries anteriors serà de l'1 al 30 de novembre de 2007.  
ANNEX V  
Renovació de les ajudes per a la formació de personal  
 tècnic de suport a la investigació  
1. Finalitat de la convocatòria  
Les renovacions de les ajudes per a la formació de personal tècnic de suport a la investigació, concedides a l'empara de l'Orde de 13 de juliol de 2005, pels mesos que resten fins a completar el període màxim previst de 24 mesos.  
2. Requisits  
Les renovacions estaran condicionades al compliment de tots els requisits exigits en l'esmentada convocatòria, i especialment de les obligacions de la persona contractada en la realització del treball. L'entitat beneficiària haurà de presentar un imprés normalitzat de sol·licitud de renovació, que s'acompanyarà de la documentació següent:  
a) Un informe de la persona contractada sobre el treball d'investigació realitzat i els resultats obtinguts que incloga el pla de treball per a l'any que es demana la renovació.  
b) Un informe del responsable de la pràctica formativa o responsable del departament d'adscripció que avalue el treball realitzat i la necessitat la renovació.  
c) Còpia dels corresponents contractes subscrits.  
d) Declaració responsable de continuar reunint els requisits previstos en l'orde de convocatòria.  
3. Termini: el termini de presentació de la sol·licitud de renovació serà de l'1 al 30 de novembre de 2007.  
4. Quantia de les ajudes  
La subvenció serà del 60% del cost total subvencionable que inclourà el salari base i la quota empresarial a la Seguretat Social. L'import del salari brut a percebre serà el previst en l'Orde de 13 de juliol de 2005, del conseller d'Empresa, Universitat i Ciència, per la qual es convoquen diferents tipus de beques i ajudes per al foment de la investigació científica i el desenrotllament tecnològic a la Comunitat Valenciana.  
ANNEX VI  
Ajudes per a recolzar la contractació de doctors  
 per part d'entitats amb finalitat investigadora  
1. Objecte  
L'objecte de la present convocatòria és regular el procediment de renovació d'ajudes concedides a l'empara de l'Orde de 20 de juny de 2006 per al cofinançament de la contractació laboral de doctors formalitzats per les entitats sol·licitants en el marc de les modalitats que es detallen en el present annex.  
2. Beneficiaris  
Podran sol·licitar la renovació d'estes ajudes les universitats públiques valencianes, organismes públics d'investigació amb personalitat jurídica pròpia i les entitats públiques o privades amb finalitat investigadora legal o estatutària i personalitat jurídica pròpia, i que no tinguen ànim de lucre, radicats a la Comunitat Valenciana que n'hagen sigut beneficiàries a l'empara de l'Orde de 20 de juny de 2006.  
3. Modalitats  
A) Finançament de contractes laborals vigents durant 2008, en segona o posterior anualitat, formalitzats per les entitats sol·licitants en el marc del Programa Ramón y Cajal del Programa Nacional de Potenciació de Recursos Humans del Pla Nacional d'Investigació Científica, Desenrotllament i Innovació Tecnològica (I+D+i).  
B) Finançament del cost del personal investigador que haja finalitzat la seua contractació a càrrec del Programa Ramón y Cajal del Programa Nacional de Potenciació de Recursos Humans del Pla Nacional d'Investigació Científica, Desenrotllament i Innovació Tecnològica (I+D+i), que siguen contractats laborals de caràcter permanent o funcionaris, no siguen beneficiaris del Programa d'Incentivació de la Incorporació i Intensificació de l'Activitat Investigadora (Programa I3), sempre que els seus contractes del Programa Ramón y Cajal hagen sigut cofinanciats per la Generalitat, i hagen obtingut ajudes concedides a l'empara de l'Orde de 20 de juny de 2006.  
4. Concepte i duració de les ajudes  
1. Les ajudes es destinaran al cofinançament del cost del personal investigador previst en l'apartat anterior. La subvenció serà del 50% del cost total subvencionable.  
Estes ajudes seran compatibles amb altres subvencions per a la mateixa finalitat excepte el que disposa l'apartat 3.b), procedents de qualssevol administracions o ens públics o privats, nacionals, de la Unió Europea o d'organismes internacionals. El seu import en cap cas podrà superar el cost de l'activitat subvencionada.  
2. El període de duració de les ajudes s'establirà en la resolució de concessió i finalitzarà, com a màxim, el 31 de desembre de 2008. Les ajudes previstes en la modalitat A es podran prorrogar en els successius exercicis pressupostaris mentres estiguen vigents els contractes a què es referix la dita modalitat. Les previstes en la modalitat B es podran prorrogar en els successius exercicis pressupostaris fins a completar un període màxim de 6 anys.   
5. Requisits  
Les renovacions estaran condicionades al compliment de tots els requisits exigits en la respectiva convocatòria. L'entitat beneficiària haurà de presentar un imprés normalitzat de sol·licitud de renovació, que s'acompanyarà de la documentació següent:  
Modalitat A  
a) Declaració responsable, firmada pel representant legal de l'entitat, enumerant les ajudes sol·licitades i/o concedides fins al moment de la presentació de la sol·licitud, per a finançar la renovació de les contractacions.  
b) Declaració responsable, firmada pel representant legal de l'entitat que els contractes es troben vigents en el moment de presentació de la sol·licitud de renovació.  
Modalitat B:   
a) Declaració responsable, firmada pel representant legal de l'entitat, enumerant les ajudes sol·licitades i/o concedides fins al moment de la presentació de la sol·licitud, per a finançar la renovació de les contractacions.  
b) Declaració responsable, firmada pel representant legal de l'entitat que el personal investigador manté una relació laboral de caràcter permanent o vinculació funcionarial en el moment de presentació de la sol·licitud de renovació.  
6. Termini de presentació  
Les sol·licituds es presentaran de l'1 al 30 de desembre de 2007.  
ANNEX VII  
Ajudes per a la renovació de projectes d'I+D+i   
1. Objecte i àmbit  
L'objecte de la present convocatòria és la renovació de les ajudes a equips d'investigació per a la realització de projectes d'I+D+i per grups emergents o de nova creació, concedides a l'empara de l'Orde de 20 de juny de 2006.   
2. Renovació de les ajudes.  
L'investigador principal haurà de presentar durant el mes de gener de 2008 l'informe anual de progrés i seguiment del projecte, on es manifestarà, si és procedent, la voluntat de renovar el projecte per a la següent anualitat, junt amb una declaració responsable de continuar reunint els requisits previstos en la convocatòria.  
3. Justificació de les ajudes  
La justificació de les ajudes es realitzarà d'acord amb el que s'establix en les normes generals de procediment i per l'import de la subvenció concedida.  
Així mateix, també es justificarà l'ús de la subvenció concedida per mitjà del compliment de les normes sobre seguiment cientificotècnic. A este efecte, s'haurà de presentar en el termini màxim de tres mesos, des de la finalització del projecte, una breu memòria (màxim 10 folis) on s'especifiquen totes les publicacions, patents, aportacions a congressos i la resta de resultats de les investigacions.  
ANNEX VIII  
Ajudes per a la renovació de les estades de doctors   
en centres d'investigació d'excel·lència de la Comunitat Valenciana  
1. Finalitat  
La finalitat de la present convocatòria és la renovació de les ajudes per a estades de doctors en centres d'investigació d'excel·lència de la Comunitat Valenciana, concedides a l'empara de l'Orde d'11 d'octubre de 2006, del conseller d'Empresa, Universitat i Ciència.  
2. Duració de les ajudes  
Les ajudes a la renovació de la contractació es concediran inicialment pel període de duració que correspon a l'exercici 2008, podent renovar-se, en els successius exercicis pressupostaris, fins a completar un període màxim de 24 mesos, sempre condicionat a l'existència de crèdit adequat i suficient per a això en els pressupostos de la Generalitat en cada exercici.  
3. Dotació de les ajudes  
La dotació d'estes ajudes serà la prevista en l'Orde d'11 d'octubre de 2006, del conseller d'Empresa, Universitat i Ciència, per la qual es convoquen ajudes per a estades de doctors en centres d'investigació d'excel·lència de la Comunitat Valenciana.  
4. Renovació  
El director general de Política Científica, resoldrà les renovacions de les ajudes per a estades de doctors en centres d'investigació d'excel·lència de la Comunitat Valenciana concedides a l'empara de l'Orde d'11 d'octubre de 2006. La renovació estarà condicionada a l'existència de crèdit adequat i suficient en el corresponent exercici pressupostari.  
Requisits: L'entitat beneficiària haurà de presentar un imprés normalitzat de sol·licitud de renovació el qual s'acompanyarà de la documentació següent:  
a) Un informe sobre el treball d'investigació realitzat i els resultats obtinguts que incloga el pla de treball de l'any per al període que es demana la renovació.  
b) Un informe del responsable del projecte en el centre receptor que avalue el treball realitzat pel personal acollit a les ajudes i la necessitat la renovació sol·licitada.  
c) Declaració responsable de continuar reunint els requisits previstos la convocatòria.  
Termini: el termini de presentació de la sol·licitud de renovació serà de l'1 al 30 de novembre del 2007.  
5. Justificació   
La justificació de les ajudes es realitzarà d'acord amb el que s'establix en les normes generals de procediment i per un import de la subvenció concedida.  
Així mateix es justificarà l'ús de la subvenció concedida per mitjà del seguiment cientificotècnic. A este efecte, s'haurà de presentar en el termini màxim de tres mesos des de la finalització del projecte, una breu memòria (màxim 10 folis) on s'especifiquen totes les publicacions, patents, aportacions a congressos i la resta de resultats de les investigacions.  
ANNEX IX  
Renovació de les ajudes per a la constitució d'una xarxa de grups i centres d'investigació per a atendre la demanda cientificotecnològica de les empreses de la Comunitat Valenciana (Xarxa Valenciana d'Investigació Vinculada, REVIV)  
1. Objecte i finalitat  
L'objecte de la present orde és la renovació de les ajudes per a la constitució d'una xarxa vinculada de grups i centres d'investigació per a atendre la demanda cientificotecnològica de les empreses de la Comunitat Valenciana.   
2. Renovació  
El director general de Política Científica resoldrà la pròrroga de les renovacions de les ajudes per a la constitució d'una xarxa de grups i centres d'investigació per a atendre la demanda cientificotecnològica de les empreses de la Comunitat Valenciana concedides d'acord amb el present annex, així com les concedides a l'empara de l'Orde de 14 de febrer de 2007, en funció de les disponibilitats pressupostàries i dels resultats del seguiment cientificotecnològic.  
Requisits: L'entitat beneficiària haurà de presentar:  
a) Imprés normalitzat de sol·licitud de renovació  
b) Actualització dels temes d'interés per a col·laborar amb les empreses valencianes, si és procedent  
c) Declaració responsable de continuar reunint els requisits previstos en l'orde de convocatòria.  
Termini: el termini de presentació de la sol·licitud de renovació serà de l'1 al 30 de novembre de 2007.  
3. Quantia i característiques de les ajudes   
La dotació d'estes ajudes serà la prevista en l'Orde de 14 de febrer de 2007, del conseller d'Empresa, Universitat i Ciència, per la qual es convoquen ajudes per a la constitució d'una xarxa de grups i centres d'investigació per a atendre la demanda cientificotecnològica de les empreses de la Comunitat Valenciana.  
4. Obligacions dels beneficiaris  
Els beneficiaris, a més de les obligacions exigides amb caràcter general en esta orde, i pel fet d'integrar-se en la xarxa de grups i centres d'investigació per a atendre la demanda cientificotecnològica de les empreses de la Comunitat Valenciana, estaran obligats a:  
a) Participar en els actes organitzats per la conselleria o auspiciats per esta amb la finalitat de donar a conéixer l'oferta de la dita Xarxa a les empreses interessades.  
b) Comunicar a la Direcció General de Política Científica les accions de col·laboració amb empreses dutes a terme que siguen conseqüència de la seua incorporació a la Xarxa.  
5. Justificació   
La justificació de les ajudes es realitzarà d'acord amb el que s'establix en les normes generals de procediment i per un import de la subvenció concedida.  
Així mateix es justificarà l'ús de la subvenció concedida per mitjà del seguiment cientificotècnic. A este efecte, s'haurà de presentar en el termini màxim de tres mesos des de la finalització del projecte una memòria on s'expressen les activitats que les entitats beneficiàries han realitzat com a conseqüència de la seua incorporació a la Xarxa.